Живко Лазаров
Какво значи да обичаш

chitanka.info

Какво значи да обичаш? Да срещаш,

да гледаш,

да чакаш,

да тичаш…

Слова венцелюбни на глас да изричаш?

В идол,

в дявол,

в Бог

да се вричаш…

И болен, и здрав да търсиш очите,

сред хиляди

други

за тебе открити.

Да усетиш сърцето, призвано за тебе.

За друг

или друга,

да си нужен

и ценен.

Какво значи да обичаш?

Да чувстваш,

да знаеш,

че си потребен

и че на някой за тебе душата му стене!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.